...Паўтара года таму ў Дзяржаўным музеі выяўленчых мастацтваў імя А.С. Пушкіна ў Маскве адкрылася выстаўка польскага мастацтва Сімвал і формадзе было прадстаўлена, сярод іншых, шмат твораў Фердынанда Рушчыца (з музейных збораў Варшавы і Кракава). У вернісажы ўдзельнічалі міністры культуры Польшчы і Расіі, прадстаўнікі культурнай грамадскасці абедзвюх краін. Аднак, як ні дзіўна, ніхто не сказаў ні слова пра прыналежнасць Рушчыца да Беларусі. І практычна ва ўсіх крыніцах творца і сёння фігуруе як польскі мастак. Што тут здзіўляцца, калі на сваёй Радзіме, у Беларусі, дзе ён нарадзіўся і скончыў свае дні, ягонае імя доўгія гады было аддадзена забыццю. Мне могуць запярэчыць: маўляў, Рушчыц сам называў сябе палякам і пісаў па-польску. Але ў тыя часы, калі Беларусь пасля трох падзелаў Рэчы Паспалітай стала часткай Расійскай імперыі, так называлі сябе многія ўраджэнцы Беларусі... 